als_Latn dik_Latn sag_Latn
Trëndafilat e kuq nuk janë simbol i dashurisë ne çdo kulture ashti sikurse dhe e bardha nuk është gjithmonë emblemë e pastërtisë ne vende te tjera.
Gjuha e luleve tashme është shume e njohur por çuditërisht jo universale. Edhe ngjyrat e çdo luleje ndryshojnë kuptimin nga njëra kulture ne tjetrën kështu qe nëse keni ne mendje te dhuroni lule është mire te njihni disa kuptime te tyre.
Një ngjyre qe përfaqëson kudo diellin, jetën dhe gëzimin është e verdha, trëndafilat e verdhe një here e një kohe ishin simbol i xhelozisë por sot interpretohen ndryshe. Një buqete e bukur e formuar nga lule te verdha sjell gjithmonë alegro dhe një urim te bukur lumturie.
Vetëm ne Egjipt ngjyra e verdhe është simbol i zisë, kështu qe ne këtë vend nuk duhet te dhuroni lule ne këtë ngjyre. E bardha, ne Perëndim është simbol i pastërtisë dhe virgjërisë, lidhet ngushtë me fëmijërinë dhe pafajësinë por ne Lindje është një ngjyre zije, kështu qe edhe ne këtë vend lulet e bardha kujtojnë momente dhimbjesh. Ne Japoni dhe ne Kine evitoni te dhuroni buqeta me lule ne ngjyre te bardhe.
Edhe zambaku lule e cila ka shume rëndësi nga pikëpamja fetare për budistet dhe për induistet ka një domethënie universale e pastërtisë, lind nga balta, atje ushqehet, jeton ne ujë por ngjyra nuk i ndryshon. Për këtë arsye është simbol i dickaje qe nuk mund te behet pis. Për me tepër zambaku i ujit është nder lulet me te preferuara për ta bere tatuazh.
Tulipanët kane një domethënie pozitive ne te gjitha kulturat, Ne Perëndim duke qene se janë lulet e para te pranverës tregojnë për rilindje, gëzim, alegro, sinqeritet dhe vitalitet, ndërsa ne Lindje përfaqësojnë dashurinë perfekte e cila zgjat për gjithmonë.
Lulet blu janë me te rralla ne natyre dhe te prodhuara me kryqëzime kane një kuptim shume fisnik. Lulja shpatore (iris) ne ngjyre blu është simbol i miqësisë se përjetshme dhe besimi, ndërsa lule borat përdoren ne dasma si një urim përjetësie. Ne Kine ngjyra blu përfaqëson pavdekësinë, ne Iran spiritualitetin.
Ngjyra vjollce një tonaliteti gjithashtu i rralle përfaqëson ne Perëndim modestinë dhe sinqeritetin, një shpirt fisnik dhe te ndershëm, vetëm ne Tailande përdoret për te përfaqësuar zinë. Lule Gerbera (bën pjese ne familjen e luledeleve) përgjithësisht pranohet me gëzim ne te gjitha traditat por varet shume nga ngjyra e zgjedhur, një Gerbera e kuqe përfaqëson rininë, e verdha gëzimin, portokallia alegro dhe e kuqja fitore, ne Lindje merren parasysh traditat e ngjyrave te radhitura me sipër.
Lulet me te shitura dhe te dhuruara janë trëndafilat e kuq por ne akt nuk kane te njëjtin kuptim ne te gjitha kulturat. Nëse ne Perëndim janë simbol i dashurisë dhe pasionit ne Kine i dhurohen nuseve si një urim i mire. Ne Indi, trëndafilat e kuq janë simbol i pastërtisë ndërsa ne kulturën hebraike është emblemë i mëkatit. Ne Afrikën e Jugut ngjyra e kuqe është simbol zie.
als_Latn als_Latn als_Latn als_Latn als_Latn als_Latn als_Latn als_Latn als_Latn